Модел уговора
Услуге израдe идејног пројекта са студијом оправданости и пројектом за грађевинску дозволу за изградњу
националне академије за обуку чланова посаде бродова



Закључен између:  

1.Република Србија, Министарство грађевинарства, саобраћаја и инфраструктуре са седиштем у Београду, ул. Немањина 22-26, ПИБ 108510088, матични број 17855212, које представља, државни секретар Александра Дамњановић, по Решењу о преносу овлашћења број: 119-01-933/2020-02-1 од 09.11.2020. године (у даљем тексту Наручилац);    
и

2.Привредно друштво / носилац посла _____________________________________, _______________________,  
Ул. ____________________________ бр. ____, ПИБ _______________________, матични број __________________; 
члан групе  _____________________________________, _______________________,  
Ул. ____________________________ бр. ____, ПИБ _______________________, матични број __________________; (у 	даљем 	тексту: Извршилац), које 	заступа директор 
___________________________ . (Попуњава Извршилац)


УВОДНЕ ОДРЕДБЕ 
                                             Члан 1.

Уговорне стране констатују: 

- да је Наручилац је, на основу члана 52. Закона о јавним набавкама („Службени гласник РС,” бр. 91/19 у даљем тексту: ЗЈН) и Одлуке о спровођењу поступка јавне набавке број: 404-02-176/2020-02 од 01.12.2020. године, спровео отворени поступак јавне набавке број 53/2020 чији је предмет набавка Услуге израде идејног пројекта са студијом оправданости и пројектом за грађевинску дозволу за изградњу националне академије за обуку чланова посаде бродова;
-да је Извршилац доставио понуду број___________од ____________       године, заведено код Наручиоца под бројем _____________ године, која се налази у прилогу уговора и саставни је део уговора. (Попуњава Наручилац)

-да је Наручилац, у складу са чланом 146. ЗЈН, на основу понуде Извршиоца, Извештаја о поступку и Одлуке о додели уговора број______________од ____________ године, изабрао понуду Извршиоца  за набавку Услуге израде идејног пројекта са студијом оправданости и пројектом за грађевинску дозволу за изградњу националне академије за обуку чланова посаде бродова; (Попуњава Наручилац)   
 
ПРЕДМЕТ УГОВОРА
Члан 2.
Предмет овог уговора је услуга израде техничке документације, израде идејног решења, израда Студије оправданости са Идејним пројектом, Пројекта за грађевинску дозволу за изградњу националне академије за обуку чланова посаде бродова.
Извршилац се обавезује да изврши предмет Уговора из става 1. овог члана у складу са одредбама важећих закона, прописима, техничким спецификацијама, техничким условима и стандардима који важе за ову врсту посла, квалитетно и уз строго поштовање професионалних правила своје струке, у свему према Понуди број ____________ од ___.___.2020. године и пројектном задатку.  (Попуњава Наручилац).
Конкурсна документација, пројектни задатак, сви прилози и понуда број ____________ од ___.___.2020. године саставни су део овог уговора.

ВРЕДНОСТ УСЛУГА 
Члан 3.
Укупна уговорена вредност услуга без пореза на додату вредност (без ПДВ) износи____________________динара (словима: ____________________________________ ______________________________________динара).  
 Укупна уговорена вредност услуга са порезом на додату вредност (са ПДВ) износи____________________динара, словима: _____________________________________ __________________________ динара).  (Попуњава Наручилац)
Накнадом за извршене услуге су обухваћени сви пратећи трошкови и зависни трошкови који настану поводом извршења уговорних обавеза.
Уговорена вредност је укупна цена из Понуде Извршиоца и иста представља максималан плативи износ Извршиоцу.
Измена уговорене вредности (цене) у смислу њеног увећања могућа је под условима утврђеним конкурсном документацијом за јавну набавку и овим уговором, само под условима и у границама прописаним одредбама Закона о јавним набавкама које се односе на измене током трајања уговора. 
Уговорена вредност (цена) може бити повећана током трајања Уговора само у случају наступања непредвиђених околности које би условиле додатна кадровска, материјална или временска ангажовања Извршиоца, и то из објективних разлога који се нису могли предвидети у тренутку објављивања позива за подношење понуда за јавну набавку на основу које је закључен овај уговор, као и из разлога који би били повезани са изменама прописа, неочекиваним догађајима, ванредним околностима, или актима и мерама државне власти, потребом за отклањањем ризика од наступања штете, вишом силом, односно из разлога који су последица непредвиђених околности, или из других разлога на које Наручилац није могао да утиче. У таквом случају, биће закључен посебан анекс Уговора, уз поштовање норми и ограничења која су прописана Законом о јавним набавкама за измене током трајања Уговора.
Средства за реализацију Уговора обезбеђена су Законом о буџету за 2020.годину. Плаћање доспелих обавеза у 2020. години, вршиће се до висине одобрених апропријација за ту намену, а у складу са законом којим се уређује буџет за 2020.годину.
	За део реализације уговора који се односи на 2021 и 2022..годину, реализација ће зависити од обезбеђења средстава предвиђених законом којим ће се уредити буџет за 2021. и 2022. годину. У супротном, уговор престаје да важи, без накнаде штете због немогућности преузимања и плаћања обавеза од стране Наручиоца.


ТРАЈАЊЕ УГОВОРА
                                                Члан 4.
	Овај уговор производи правно дејство од дана потписивања од стране овлашћених представника уговорних страна и закључује се на период од 12 месеци.
	

РОК
Члан 5.
	Рок за израду Идејног решења је ________(максимално 2 месеца) од дана потписивања уговора.
Рок за израду Идејног пројекта са студијом оправданости je__________ месеци/а месеци (максимално 4 месеци) од дана добијања локацијских услова. (Попуњава Извршилац).

Рок за поступање по примедбама ревизионе комисије од стране извршиоца је максимално 10 календарских дана од дана доношења решења ревизионе комисије.

Рок за израду Пројекта за грађевинску дозволу je__________ месеци/а (максимално 4 месеци) од дана дана добијања позитивног извештаја стручне контроле (ревизионе комисије на идејни пројекат). (Попуњава Извршилац).


Време потребно за добијање локацијских услова, рада ревизионе комисије (вршење стручне контроле),  сагласност Покрајинског секретаријата за урбанизам, техничке контроле и других сагласнсти надлежних органа неће се урачунавати у уговорени рок за испуњење обавеза Извршиоца услуге. 

Извршилац је дужан да предметне услуге изврши у уговореном року. 

Уговорна обавеза се сматра извршеном  по предаји финалне верзије пројектне документације дефинисане пројектним задатком и конкурсном документацијом, као и добијених сагласности надлежних органа и потврде наручиоца о извршеним услугама.

Неизвршење услуга у уговореном року представља основ за наплату уговорне казне, али и разлог за раскид уговора и наплату средства обезбеђења, а Наручилац има право и на накнаду штете и повраћај уплаћених средстава које је Извршилац примио на име извршених услуга уколико је тај износ већи од износа на који гласи банкарска гаранција за добро извршење посла.

Рок за извршење услуге може се продужити на захтев Извршиоца. Извршилац има право да захтева продужење рока за израду пројектно-техничке документације из члана 2. Као и само време трајања Уговора када је због неиспуњења обавеза Наручиоца овог уговора, надлежних институција, односно објективних околности у смислу Закона о облигационим односима („Службени лист СФРЈˮ, бр. 29/78, 39/85, 45/89 - одлука УСЈ и 57/89, „Службени лист СРЈˮ, број 31/93 и „Службени лист СЦГˮ, број 1/03 – Уставна повеља) на које се није могло утицати, био спречен да изради пројектну документацију или њене поједине делове из објективних разлога који су јасно и прецизно одређени у конкурсној документацији и овом уговору, односно који су предвиђени посебним прописима, и то како по захтеву Наручиоца, тако и по захтеву Пружаоца услуге, уз поштовање одредби важећег ЗЈН. Ти разлози могу бити повезани са изменама прописа, неочекиваним догађајима, мерама државне власти, потребом за отклањањем ризика од наступања штете, вишом силом, ванредним околностима, околностима које онемогућавају испуњење уговорних обавеза, а за које није одговорна страна која захтева продужетак уговореног рока, или другим објективним разлозима на које уговорне стране нису могле да утичу.  
Ако се појави оправдана сумња да пројектно-техничка документације неће бити израђена у уговореном року, Наручилац има право да затражи од Извршиоца да предузме потребне мере којима се обезбеђује одговарајуће убрзање израде пројектно-техничке документације. 
Захтев за продужење рока извршења услуге која је предмет овог уговора, у писаној форми, Извршилац подноси Наручиоцу у року од 3 (три) дана од сазнања за околност из става 1. овог члана, а најкасније 5 (пет) дана пре истека коначног рока за извршење услуге.  
Уговорени рок је продужен када уговорне стране у форми анекса Уговора о томе постигну писани споразум.  
Ниједна страна неће сносити одговорност због неиспуњавања обавеза из овог уговора, у потпуности или делимично, уколико је то последица објективних околности које су изван контроле и једне и друге уговорне стране, а могле су да имају утицај на реализацију Уговора.

НАЧИН ПЛАЋАЊА 

Члан 6.
Наручилац се обавезује да Извршиоцу исплати укупну уговорену вредност из члана 3. овог уговора на следећи начин: 
а)  _____ % (максимално 20%) од вредности уговора, односно износ од __________________ динара без ПДВ-а и __________динара са ПДБ-ом, на име аванса (попуњава Извршилац), у року до 45 дана, у складу са Законом о роковима измирења новчаних обавеза у комерцијалним трансакцијама („Службени гласник РСˮ, бр. 119/12 и 68/15), када Извршилац достави Наручиоцу: 
-	захтев за уплату аванса у 4 (четири) истоветних примерака,
-	банкарску гаранцију за повраћај аванса из члана 7. овог Уговора,
-	банкарску гаранцију за добро изршење посла из члана 7. овог Уговора,
-	полису осигурања из члана 8. овог уговора.
            Извршилац се обавезује да примљени аванс правда кроз месечне фактуре које испоставља Наручиоцу, процентуалним умањењем износа у фактурама на име примњеног аванса, с тим да укупан примљени аванс мора бити оправдан закључно са последњом фактуром.
           Остатак укупно уговорене цене са ПДВ биће исплаћен на основу исправно испостављених месечних фактура и последње фактуре које Извршилац испоставља за извршене услуге, с тим што последња фактура мора износити минимум 10% од уговорене вредности услуга са ПДВ. 
Саставни део фактуре је извештај о нивоу извршених услуга оверен од стране представника Наручиоца.
Последња фактура се испоставља по предаји финалне верзије пројектне документације, извршених услуга дефинисаних пројектним задатком и конкурсном документацијом, као и добијених сагласности надлежних органа.
Финална верзија пројектне документација садржи позитиван извештај Ревизионе комисије, Техничке контроле ПГД.

Наручилац ће извршити плаћање фактура у року до 45 дана од дана пријема исправно испостављене фактуре, у складу са Законом о роковима измирења новчаних обавеза у комерцијалним трансакцијама и уз важећa средства финансијског обезбеђења предвиђена овим уговором. 
Под исправно испостављеном фактуром сматра се фактура која поседује сва обележја рачуноводстве исправе у смислу одредаба Закона о рачуноводству („Службени гласник РСˮ, број 62/13) и других прописа који уређују ову област и уз коју је Наручиоцу достављен Извештај о извршеној услузи, оверен од стране Инвеститора.
Уколико Извршилац испостави фактуру које у сваком елементу не испуњавају услове да буду прихваћене као рачуноводствена исправа, исте неће бити прихваћене као основ за плаћање по овом уговору и биће враћене Извршиоцу у року од 5 (пет) радних дана од дана њиховог пријема.

Сва плаћања ће се вршити на рачун Извршиоца - привредног друштва _____________________________________________________________________________ пословни рачун бр. ___________________________________________ отворен код пословне банке ______________________________.(Попуњава Извршилац)	
У случају да, у току извршења  Уговора, пословни рачун буде, угашен или промењен, привредно друштво се обавезује да благовремено и писаним путем обавести Наручиоца о новом броју пословног рачуна и називу банке код којег је тај рачун отворен, ради плаћања по Уговору.

СРЕДСВА ОБЕЗБЕЂЕЊА 

БАНКАРСКЕ ГАРАНЦИЈЕ 
Члан 7.
Извршилац се обавезује да у року од 15 дана од дана закључења уговора, преда Наручиоцу:

1. банкарску гаранцију за добро извршење посла, која ће бити са клаузулама: неопозива, без права на приговор, безусловна и платива на први позив, сходно члану 1087. Закона о облигационим односима.
Банкарска гаранција за добро извршење посла издаје се у висини од 10% од укупне вредности уговора без ПДВ-а, са роком важности који је 60 дана дужи од датума завршетка уговора. 
Ако се за време трајања уговора промене рокови за извршење уговорне обавезе, важност банкарске гаранције за добро извршење посла мора да се продужи. Наручилац ће уновчити банкарску гаранцију за добро извршење посла у случају да понуђач не буде извршавао своје уговорне обавезе у роковима и на начин предвиђен уговором. Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова. Понуђач може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг). Износ на који гласи банкарска гаранција мора бити у динарима.
У случају продужења рока важења банкарске гаранције за добро извршење посла, износ те гаранције се не може смањити.
2. банкарску гаранцију за повраћај авансног плаћања, која ће бити са клаузулама: неопозива, без права на приговор, безусловна и платива на први позив, сходно члану 1087. Закона о облигационим односима.
Банкарска гаранција за повраћај авансног плаћања издаје се у висини траженог аванса са ПДВ-ом, са роком важности који је 30 дана дужи од датума завршетка уговора. Наручилац ће уновчити банкарску гаранцију за повраћај аванса у случају да Понуђач не изврши своје уговорне обавезе у роковима и на начин предвиђен уговором, односно употреби аванс за намену која не представља трошкове мобилизације везане за услуге или уколико не оправда примљени аванс у року и на начин утврђен Уговором или не одржава гаранцију важећом на начин утврђен Уговором. 
Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова. Понуђач може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг). Износ на који гласи банкарска гаранција мора бити у динарима.
Ако се за време трајања уговора промене рокови за извршење уговорне обавезе, важност банкарске гаранције за повраћај аванса мора да се продужи. Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова. Понуђач може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).
У случају продужења рока важења банкарске гаранције за повраћај аванса, износ те гаранције се може смањити, уз писану сагласност Наручиоца, сразмерно изведеним услугама и износу којим је оправдан део примљеног аванса кроз привремене ситуације.
 

ПОЛИСА ОСИГУРАЊА 
Члан 8.
Извршилац је дужан да у року од 15 (петнаест) дана од дана закључења уговора Наручиоцу достави полису осигурања од професионалне одговорности за штету коју може причинити другој страни, односно трећем лицу, у складу са Правилником о условима осигурања од професионалне одговорности („Службени гласник РС”, број 40/15) која мора важити до краја трајања Уговора.

УГОВОРНА КАЗНА
Члан 9.
Ако Извршилац не изврши услуге које су предмет овог уговора у уговореном року, дужан је да плати уговорну казну у износу од 2‰ (два промила), од укупне уговорене вредности услуга, за сваки дан закашњења, с тим што укупан износ ове казне не може бити већи од 5% (пет процената) укупне уговорене вредности услуга.
Обрачунати износ уговорне казне наплаћује се умањењем износа који је исказан у окончаној ситуацији. 

ОБАВЕЗЕ НАРУЧИОЦА 

Члан 10.
Наручилац je дужан да: 
· именује овлашћено лице за праћење реализације Уговора и у року од 5 (пет) дана од дана закључења Уговора, о томе у писаној форми обавести Извршиоца;  
· да благовремено и уредно предузима акте и радње предвиђене овим Уговором и да комуникацију са Пружаоцем услуге организује и врши на начин којим се обезбеђује што ефикасније и сврсисходније извршење уговорних обавеза;
· благовремено врши плаћања Извршиоцу за извршене услуге на основу исправно испостављене ситуације. 

ОБАВЕЗЕ ИЗВРШИОЦА 

Члан 11.
	            Извршилац се обавезује да: 
· послове из Уговора изврши у складу са одредбама важећих закона, прописима, техничким спецификацијама, техничким условима и стандардима који важе за ову врсту посла, квалитетно и уз строго поштовање професионалних правила своје струке, а у складу са достављеним пројектним задатком и локацијским условима;
· да у року од 15 дана од дана закључења Уговора преда Наручиоцу средство обезбеђења за добро извршење посла и за повраћај авансног плаћања, у складу са условима из конкурсне документације и овог уговора;
· да благовремено и детаљно проучи Пројектни задатак на основу којег се израђује пројектна документација чија израда је предмет овог уговора, као и да од Наручиоца благовремено, писмено, затражи објашњење у вези са недовољно јасним детаљима, у складу са чим је Наручилац дужан да поступи и да у примереном року Извршиоцу, у писменој форми, пружи тражено објашњење о Пројектном задатку;
· да у року од највише десет дана од дана закључења Уговора достави Наручиоцу на сагласност динамички план израде предметне пројектне документације, у складу са условима из Техничких спецификација (Пројектног задатка) и у складу са роковима пружања предметних услуга и реализације овог уговора;
· да сходно врсти пројектне документације чија израда је предмет овог уговора, достави решење о одговорним пројектантима по областима наведеним у техничким спецификацијама (Пројектном задатку), у складу са прописима и достављеном Понудом;
· да у року од највише 15 дана од дана закључења Уговора достави Наручиоца доказ (оригинал или оверену фотокопију полисе осигурања) полису осигурања од професионалне одговорности за штету коју може причинити другој страни, односно трећем лицу, у складу са Правилником о условима осигурања од професионалне одговорности („Службени гласник РС“ бр. 40/2015);
· да Наручиоцу достави пројектну документацију чија израда је предмет овог уговора, у уговореним роковима, у свему под условима и на начин дефинисан Пројектним задатком који је садржан у конкурсној документацији;
· да преузме обавезу и одговорност да ће у року од највише 10 дана поступити по примедбама ревизионе комисије (стручне контроле), у складу са одредбама овог уговора;
· да предметне услуге пружа у свему према условима овог уговора и конкурсне документације, према правилима струке, техничким нормативима и стандардима, са одговарајућим степеном пажње доброг привредника и доброг стручњака, у складу са законом, подзаконским актима и другим прописима који уређују предметну област;
· да, без писане сагласности Наручиоца, током пружања услуга не објављује, нити чини доступним трећим лицима документацију и податке које је добио од Наручиоца ради пружања предметних услуга, било у целини, било у деловима, и да третира као поверљиве све техничке и друге податке везане за Уговор. Сви документи, нацрти и друге информације у вези са уговором Извршилац је дужан да користи искључиво за извршење уговорних обавеза;
· да преузме потпуну одговорност за извршење уговорних обавеза и квалитет извршене услуге, као и да током реализације уговора поступи по евентуалним примедбама Наручиоца на начин и у примереном року који одреди Наручилац евентуалне недостатке отклони;
· Извршилац се обавезује да поступи у складу са претходно наведеним обавезама. Ако Извршилац не поступи у складу са обавезама, Наручилац има право да раскине Уговор, уведе другог Извршиоца у посао и изврши наплату банкарске гаранције за добро извршење посла. 
· У случају из претходног става, трошкови ангажовања другог Извршиоца падају на терет уговореног Извршиоца. 

                                                         Члан 12.
		      Уговорне стране су сагласане да Наручилац може извршити евентуалне измене пројектног задатка које битно не утичу на обим и садржину техничке документације, о чему je дужaн да писаним путем обавести Извршиоца.	
	
                                           Члан 13.
[bookmark: _GoBack]          Извршилац се обавезује да Идејни пројекат са Студијом оправданости и Пројекат за грађевинску дозволу доставити у 3 (три) штампана примерка у тврдом повезу, 2 (два) примерка у дигиталном облику (CD) у формату PDF, и два примерка у дигиталном облику (CD) у отвореним форматима (DWG, XLS, DOC, JPG,..).
Члан 14.
            Извршилац се обавезује да, без писане сагласности Наручиоца, неће током израде објављивати нити чинити доступним трећим лицима документацију и податке на пословима који су предмет овог уговора, било у целини, било у деловима. 
Уговорне стране су сагласне да сва техничка документација, даном исплате уговорене цене постаје власништво Наручиоца.  
Уговорне стране ће третирати као поверљиве све техничке и друге податке везане за овај уговор. Сви документи, нацрти и друге информације у вези са овим уговором Извршилац ће користити искључиво за извршење уговорних обавеза. 

Члан 15.
            Извршилац је дужан да се строго придржава обавеза из претходног члана овог уговора. У случају да се не придржава, Наручилац има право на раскид уговора, накнаду настале штете и наплату банкарске гаранције за добро извршење посла. 

Члан 16.
Извршилац је одговоран за исправност техничко – технолошких карактеристика објекта, организационих решења за грађење објекта, усклађеност са прописаним условима за изградњу објекта, као и за рачунску тачност и потпуност техничке документације.  


ПОДИЗВОЂАЧ  
Члан 17.
Извршилац ће део услуга које су предмет овог уговора извршити преко подизвођача________________________________ул.____________________________ бр. ____, ПИБ _______________________, матични број __________________, у свему у складу са понудом број _______________________ од ______________. 
Извршилац који намерава да извршење дела уговора повери подизвођачу, дужан је да у понуди наведе:
1) који део уговора намерава да повери подизвођачу (по предмету или
у количини, вредности или проценту);
2) податке о подизвођачима;
3) да ће наручилац непосредно да плаћа подизвођачу за део уговора који је он извршио, уколико подизвођач захтева да му се доспела потраживања плаћају непосредно.
Извршилац у потпуности одговара наручиоцу за извршење уговорних обавеза, без обзира на учешће подизвођача.
Извршилац не може ангажовати као подизвођача лице које није навео у понуди, у супротном Наручилац ће реализовати средство обезбеђења и раскинути уговор, осим ако би раскидом уговора Наручилац претрпео знатну штету.  

КАДРОВИ 
Члан 18.
Извршилац се обавезује да предметне услуге пружи преко особља у обиму како је дефинисано Понудом.
Извршилац је у потпуности одговоран Наручиоцу за све радње ангажованих одговорних пројектната како у погледу квалитета извршеног посла, тако и за надокнаду штете или губитка који Извршилац проузрокује Наручиоцу или трећим лицима под условом да су штета или губитак настали поводом извршења овог уговора.
Извршилац не може заменити неког од чланова кадровског капацитета наведеног у Понуди уз  претходно одобрење  Наручиоца.
У случају замене дужни су да обезбеде на тој позицији минимално исте или боље квалификације.
Извршилац не може да потражује додатне трошкове који проистекну или настану као споредни трошкови због замене особља.

ВИША СИЛА
Члан 19.
Уколико после закључења овог уговора наступе околности више силе које доведу до ометања или онемогућавања извршења обавеза дефинисаних уговором, рокови извршења обавеза ће се продужити за време трајања више силе.  
Виша сила подразумева екстремне и ванредне догађаје који се не могу предвидети, који су се догодили без воље и утицаја страна у уговору и који нису могли бити спречени од стране погођене вишом силом. Вишом силом могу се сматрати поплаве, земљотреси, пожари, политичка збивања (рат, нереди већег обима, штрајкови), императивне одлуке власти (забрана промета увоза и извоза) и сл. 
Страна у уговору погођена вишом силом, одмах ће у писаној форми обавестити    другу страну о настанку околности изазване вишом силом доставити одговарајуће доказе. 

РАСКИД УГОВОРА

Члан 20.
Уколико би израђена техничка документација имала такав недостатак који би је чинио неупотребљивом, или би била израђена у супротности са изричитим условима овог уговора, Наручилац може, не тражећи претходно отклањање недостатака, раскинути овај уговор, захтевати накнаду штете и повраћај уплаћених средстава које је Извршилац примио на име извршених услуга уколико је тај износ већи од износа на који гласи банкарска гаранција за добро извршење посла.
 
У случају да Извршилац не испуњава уговорне обавезе, Наручилац задржава право да, поред наплате средства обезбеђења за добро извршење посла, раскине Уговор.

На сва питања која нису прецизирана овим уговором, а односе се на споразумни, једнострани раскид, као и отказ Уговора, примењиваће се релевантне одредбе Закона о облигационим односима.

	Наручилац може једнострано да раскине овај уговор ако је над Извршиоцем покренут стечајни поступак или поступак ликвидације који није последица статусне промене, ако Извршилац пренесе или уступи Уговор трећој страни без писане сагласности Наручиоца, или ако Извршилац:
- одустане од извршења овог уговора;
- надлежни орган забрани Извршиоцу даље обављање послова који су предмет овог уговора;
- не извршава своје уговорне обавезе;
	- у предвиђеним роковима не достави банкарску гаранцију за повраћај аванса и банкарску гаранцију за добро изршење посла и полисе осигурања.
	Наручилац може једнострано да раскине уговор и у случају када наступе околности или догађаји који отежавају или онемогућавају извршење овог уговора.

Члан 21.
	Извршилац  може једнострано да раскине Уговор ако Наручилац не врши плаћања на начин и у роковима предвиђеним уговором, само ако Наручилац и у накнадно остављеном  разумном року не испуни ову обавезу.
	Накнадни рок, као услов за раскид уговора, не одређује се једино када Наручилац изјави да не може да испуни обавезу из става 1. овог члана.

Члан 22.
	Уговор се једнострано раскида писаном изјавом која се доставља другој уговорној страни и са отказним роком од 10 (десет) дана од дана достављања изјаве.
У изјави из става 1. овог члана, мора да буде назначено по ком основу се уговор раскида.

Члан 23.
            Уговорне стране могу споразумно да раскину овај уговор.
	Уговорне стране су сагласне да споразумом из става 1. овог члана реше сва спорна питања настала раскидом уговора.

ПРОМЕНА ПОДАТАКА 
Члан 24.
Извршилац је дужан да, без одлагања писмено обавести Наручиоца о било којој промени у вези са испуњеношћу услова из поступка јавне набавке, која наступи током важења уговора и да је документује на прописан начин. 

ПРЕЛАЗНЕ И ЗАВРШНЕ ОДРЕДБЕ 

Члан 25.
Уговорне стране су сагласне да ће се на све оно што није утврђено овим уговором примењивати одредбе Закона о јавним набавкама, Закона о облигационим односима, Закона о планирању и изградњи и других подзаконских ака. 

                                                Члан 26.
Све евентуалне неспоразуме уговорне стране ће решавати споразумно, у супротном спорове ће решавати Привредни суд у Београду.

 Члан 27.
 Уколико се подаци и одредбе наведени у неком документу који је саставни део овог уговора разликују од података наведених у овом тексту уговор, важећи је текст овог уговора.   

                    			Члан 28. 
Овај уговор је сачињен у 6 (шест) једнаких примерака, по 3 (три) за сваку уговорну страну. 

 
              ИЗВРШИЛАЦ: 	                                                           НАРУЧИЛАЦ:
		
_____________________________ 	                               __________________________________
  , директор                                       
                                                                                      


